Help:Login notifications/el

Don't worry!
Γεια σας! Βρίσκεστε εδώ επειδή λάβατε ειδοποίηση για μία ανεπιτυχή απόπειρα πρόσβασης στο λογαριασμό σας; Μην ανησυχείτε! Ο λογαριασμός σας είναι ακόμη ασφαλής.

Γιατί ειδοποιήθηκα;
Λάβατε ειδοποίηση επειδή έγινε μία ανεπιτυχής απόπειρα σύνδεσης στο λογαριασμό σας. Όταν η απόπειρα σύνδεσης στο λογαριασμό σας γίνεται από μία συσκευή ή φυλλομετρητή που δεν έχετε ξαναχρησιμοποιήσει στο παρελθόν, τότε σας αποστέλλεται αυτόματα ειδοποίηση μετά την πρώτη ανεπιτυχή απόπειρα σύνδεσης. Εάν όμως η απόπειρα γίνεται από συσκευή ή φυλλομετρητή που έχετε ξαναχρησιμοποιήσει στο παρελθόν, τότε η ειδοποίηση αποστέλλεται αυτόματα μετά την πέμπτη κατά σειρά ανεπιτυχή απόπειρα.

Η ειδοποίηση στάλθηκε από την ενότητα LoginNotify. Η ενότητα αυτή έχει τεθεί σε λειτουργία από το 2017.

Τι πρέπει να κάνω;
Θα πρέπει να έχετε ένα ισχυρό και μοναδικό κωδικό πρόσβασης για τον λογαριασμό σας. Αν δεν πιστεύτε πως πληρείτε τα δύο αυτά κριτήρια τότε θα πρέπει να αλλάξετε τον κωδικό σας το συντομότερο δυνατόν. Σύμφωνα με μία έρευνα που αφορά στη διαρροή κωδικών πρόσβασης λογαριασμών, σχεδόν το 17% 10 εκατομμυρίων λογαριασμών χρηστών του διαδικτύου έχουν το «123456» ως κωδικό πρόσβασης.

Μην είστε κι εσείς ένας από αυτούς! Ακόμη και αν έχετε ένα ισχυρό κωδικό πρόσβασης, ίσως να είναι φρόνιμο να αλλάξετε τον κωδικό σας ούτως ή άλλως, στην περίπτωση που υποψιάζεστε ότι κάποιος άλλος προσπάθησε να αποκτήσει πρόσβαση στο λογαριασμό σας.

Συνιστάται να προσθέτετε στον λογαριασμό σας μια διεύθυνση ηλεκτρονικού ταχυδρομείου (email) ώστε σε περίπτωση που αδυνατείτε να συνδεθείτε στο λογαριασμό σας για κάποιο λόγο να σας παρέχεται η δυνατότητα να ανακτήσετε την πρόσβαση σε αυτόν. Μπορείτε να προσθέσετε τη διεύθυνση του ηλεκτρονικό σας ταχυδρομείου στον πρώτο πίνακα της Ιστοσελίδας προτιμήσεων. Μπορείτε επίσης να πλοηγηθείτε σε αυτό το κείμενο σχετικά με την αποφυγή της κλοπής κι αθέμιτης χρησιμοποίησης του λογαριασμού σας το οποίο περιλαμβάνει κάποιες γενικές συμβουλές που θα ήταν καλό να λαμβάνετε υπόψιν όταν χρησιμοποιείτε το διαδίκτυο.

Πώς λειτουργεί αυτή η δυνατότητα;
Η λειτουργία αυτή τηρεί το ιστορικό των φυλλομετρητών που έχουν χρησιμοποιηθεί στο παρελθόν καταγράφοντάς τους σε ένα αρχείου τύπου «κούκι» (αγγλ. cookie). Το cookie λήγει αυτόματα μετά την πάροδο 180 ημερών από τη δημιουργία του. Μετά από μία αποτυχημένη απόπειρα σύνδεσης που έχει γίνει από ένα νέο φυλλομετρητή, αποστέλλεται μία ειδοποίηση Echo, στον κάτοχο του λογαριασμού για την αποτυχημένη αυτή απόπειρα πρόσβασης.

Η άλλη μέθοδος που χρησιμοποιείται για την αναγνώριση των καταγεγραμμένων συσκευών που έχουν χρησιμοποιηθεί για πρόσβαση στο παρελθόν είναι με την αντιπαραβολή της διεύθυνσης του υποδικτύου στο οποίο υπάγεται η διακτυακή διεύθυνση της συσκευής (ή αλλιώς, διεύθυνση πρωτοκόλλου διαδικτύου (IP)) από την οποία γίνεται η απόπειρα πρόσβασης με τις διακτυακές διευθύνσεις που χρησιμοποιήθηκαν πρόσφατα οι οποίες έχουν αποθηκευθεί στην προσωρινή μνήμη του διακομιστή (αγγλ. server cache).

Καμία από αυτές τις πληροφορίες δεν αποθηκεύεται σε κάποια βάση δεδομένων και δεν αποκαλύπτονται ποτέ δημοσίως προσωπικές πληροφορίες οποιουδήποτε είδους, συμπεριλαμβανομένης και της διαδικτυακής διεύθυνσης (IP)/τοποθεσίας του ατόμου που επιχείρησε να αποκτήσει πρόσβαση στον λογαριασμό. Οι νομικοί σύμβουλοι και οι σύμβουλοι ασφαλείας της Βικιμίντια (WMF) εξέτασαν την εφαρμογή των προηγουμένων όσον αφορά στην τήρηση της Πολιτικής Ιδιωτικότητας και Ασφαλείας της Βικιμίντια και την συμφωνία τους με αυτήν.

«Για γνωστές συσκευές/συσκευές με γνωστή διαδικτυακή διεύθυνση (IP)» επιτρέπεται να γίνουν μέχρι και 5 αποτυχημένες απόπειρες σύνδεσης πριν να ειδοποιηθεί ο ιδιοκτήτης του λογαριασμού για αποτυχημένη απόπειρα σύνδεσης καθότι είναι συνηθισμενο γεγονός ο ίδιος ο ιδιοκτήτης να κάνει κάποιο λάθος κατά την εισαγωγή του κωδικού του ή ακόμα και να ξεχάσει τον κωδικό πρόσβασής του. Αν γίνουν 5 ή πάνω από 5 αποτυχημένες απόπειρες η ειδοποίηση θα αναφέρει «». Θα επακολουθήσει κι άλλη ειδοποίηση μετά από τις 10 αποτυχημένες προσπάθειες, μετά τις 15 και ούτω καθεξής.

«Για άγνωστες συσκευές/συσκευές με άγνωστη διαδικτυακή διεύθυνση (IP)», θα αποστέλλεται ειδοποίηση για κάθε αποτυχημένη απόπειρα πρόσβασης. Οι ειδοποιήσεις αποστέλλονται συγκεντρωμένες για την αποφυγή της αχρείαστης όχλησης των χρηστών με συνεχείς ειδοποιήσεις. Για παράδειγμα, αν έχουν γίνει 3 αποτυχημένες απόπειρες σύνδεσης στο λογαριασμό σας από άγνωστη συσκευή, θα σας σταλεί ειδοποίηση η οποία θα αναφέρει: «»

Αξίζει να σημειωθεί
Υπάρχουν δύο τρόποι για να λαμβάνει ένας χρήστης τις ειδοποιήσεις αυτές: είτε μέσω ειδοποιήσεων διαδικτύου Echo είτε μέσω μηνυμάτων ηλεκτρονικού ταχυδρομείου (email). Οι ειδοποιήσεις διαδικτύου και οι ειδοποιήσεις ηλεκτρονικού ταχυδρομείου είναι ενεργές εξαρχής για όλους ως προεπιλογή. Αυτό μπορεί να αλλαχθεί από την ιστοσελίδα προτιμήσεων ειδοποιήσεων.

Επιτυχημένες απόπειρες πρόσβασης
Η λειτουργία αυτή σας παρέχει τη δυνατότητα να λαμβάνετε αμέσως ειδοποίηση μέσω ηλεκτρονικού ταχυδρομείου όταν κάποιος καταφέρει να συνδεθεί στο λογαριασμό σας από μια μία άγνωστη συσκευή ή συσκευή με άγνωστη διαδικτυακή διεύθυνση (αγγλ. IP). Αυτό είναι ιδιαίτερα χρήσιμο για διαχειριστές ή χρήστες που ανησυχούν ότι μπορεί να γίνει κακόβουλη χρήση του λογαριασμού τους. Η δυνατότητα ειδοποίησης είναι ενεργοποιημένη εξαρχής. Σημειώστε ότι οι ειδοποιήσεις διαδικτύου είναι απενεργοποιημένες με αυτή τη λειτουργία. Στο κείμενο του ηλεκτρονικού ταχυδρομείου αναφέρει: «». Μπορείτε να την απενεργοποιήσετε στην ιστοσελίδα των προσωπικών σας προτιμήσεων.

Ο κωδικός της πρόσβασής σας πρέπει να είναι ισχυρός
Μπορείτε να βρείτε πολλές καλές συμβουλές στο διαδίκτυο για την επιλογή ενός ισχυρού κωδικού πρόσβασης. Ακολουθούν ορισμένες γενικές συμβουλές σχετικά με τους κωδικούς πρόσβασης:


 * «Επιλέξτε ισχυρούς κωδικούς πρόσβασης, δηλαδή που να αποτελούνται από οκτώ ή περισσότερους χαρακτήρες, περιέχουν γράμματα, ψηφία και σημεία στίξης.» (πηγή: Ασφάλεια/Επαναφορά κωδικού πρόσβασης στο Meta.) Μάθετε περισσότερα για τους κωδικούς πρόσβασης και την ασφάλεια.
 * «Κατά κανόνα, ένας κωδικός που είναι αρκετά μεγάλος, περιέχει τόσο κεφαλαία όσο και πεζά γράμματα και αριθμούς και που δεν αποτελείται ως επί το πλείστον από λέξεις που εμπεριέχονται σε κάποιο λεξικό ή από ονόματα ή από προσωπικές πληροφορίες (π.χ. την ημερομηνία γέννησης, το όνομα κάποιου κατοικιδίου, κλπ.) είναι πιθανώς αρκετά ισχυρός για καθημερινή χρήση. Κωδικοί πρόσβασης που αποτελούνται μόνο από πεζά γράμματα μπορούν να είναι αρκετά ισχυροί επίσης, αλλά θα πρέπει να είναι πολύ μεγαλύτεροι» (πηγή, μόνο στα αγγλικά)